Jelgava raudteejaam

Jelgava raudteejaam on raudteejaam Lätis Jelgavas. Tegemist on olulise sõlmjaamaga, kust hargnevad Jelgava–Tukumsi raudteelõik, Jelgava–Krustpilsi raudteelõik, Jelgava–Meitene raudteelõik, Jelgava–Liepāja raudteelõik ja Riia–Jelgava raudteelõik. Jelgava raudteejaamas peatuvad Riiast Jelgavasse sõitvad reisirongid ning Riiast Dobelesse ja Liepājasse sõitvad diiselrongid. Jaamas võib toimuda ka kaupade rongidele ja neilt maha laadimine. Piletihinnalt kuulub jaam C-tsooni.http://www.pv.lv/lv/zonas/

Raudtee Riiast Jelgava raudteejaamani on elektrifitseeritud. Jaam asub Riia keskraudteejaamast 43 km kaugusel. Jaama läbiv raudtee on elektriraudtee. Teid on jaamas 27, ooteplatvorme kolm. Jelgava raudteejaam teenindab aastas ligikaudu 60 kaubarongi.

Jaam rajati 1868. aastal ja algul kandis see nime Mitava.Железнодорожные станции СССР. Справочник. — М.: Транспорт, 1981 Tegemist oli Riia ja Jelgava vahelise raudteeliini lõppjaamaga. Jaamahoone valmis 1870. aastal, selle juurde ehitati ka varjualused vagunitele ja veduritele, kaubaladu, kaalukoda, veetorn, rööpmeseadja varjualune ja jaamatööliste eluhooned. 1872. aastal pikendati raudtee Mažeikiaini. 1904. aastal valmis Moskva–Ventspilsi raudtee, millele rajati veel üks raudteejaam. Vanem jaam kandis sestpeale nime Mitava I ja sellest sai sõlmjaam. Esimese maailmasõja ajal rajati veel Jelgava–Šiauliai raudteeliin (1916). Sõja ajal kandis raudteejaam nime Mitau-West. Tänapäevase nime sai raudteejaam 1921. aastal.T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 47. lk. ISBN 978-9984-38-698-0

Jaamahoone sai mõlema ilmasõja ajal kannatada, ent taastati kohe pärast sõda. Hoone asub aadressil Stacijas 1. 1968. aastal hoonet restaureeriti. 1972. aastal elektrifitseeriti Riiast Jelgavasse viiv raudtee. 2015. aastal rajati vanade platvormide asemele uued. Latvijas dzelzceļš sāk platformu modernizāciju Jelgavas stacijā Tänapäeval tegutseb jaama juures Läti raudtee ajaloomuuseumi Jelgava osakond.

 Viited 

Välislingid
 Infot jaama kohta; fotod (vene keeles)
 Jaam vanal kaardil

 Eelnev peatus link=|center|40px Raudteepeatus Läti reisirongiliinidel Järgnev peatus link=|15px Cukurfabrika center|link=|40px Jelgava  Krustpilsi poole: Jelgava II link=|15px Meitene ja Šiauliai poole: Meitene link=|15px Liepāja poole: Viesturi link=|15px Tukumsi poole: Līvbērze link=|15px

Kategooria:Läti raudteejaamad
Kategooria:Jelgava